**AIŠKINAMASIS RAŠTAS**

Dėl Molėtų r. Inturkės pagrindinės mokyklos reorganizavimo, reorganizavimo sąlygų aprašo ir Molėtų pradinės mokyklos nuostatų patvirtinimo

**1. Parengto tarybos sprendimo projekto tikslai ir uždaviniai**

Siūlomu savivaldybės tarybos sprendimu būtų priimtas galutinis sprendimas reorganizuoti Molėtų r. Inturkės pagrindinę mokyklą prijungimo prie Molėtų pradinės mokyklos būdu, patvirtintas reorganizavimo sąlygų aprašas ir Molėtų pradinės mokyklos, veiksiančios po reorganizavimo, nuostatai. Sprendimo tikslas užtikrinti Lietuvos Respublikos teisės aktų reikalavimų vykdymą reorganizuojant Molėtų r. Inturkės pagrindinę mokyklą. 2020 m. balandžio 30 d. Molėtų rajono savivaldybės taryba priėmė sprendimą Nr. B1-74 „Dėl Molėtų rajono savivaldybės tarybos 2016 m. kovo 31 d. sprendimo Nr. B1-61 „Dėl Molėtų rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo, kuriame numatė Molėtų r. Inturkės pagrindinę mokyklą reorganizuoti prijungimo prie Molėtų pradinės mokyklos būdu, įsteigiant joje Inturkės skyrių, vykdantį ikimokyklinio, priešmokyklinio ir pradinio ugdymo programas. Molėtų rajono savivaldybės tarybos 2020 m. balandžio 30 d. sprendimu Nr. B1-76 buvo priimtas sprendimas „Dėl sutikimo reorganizuoti Molėtų r. Inturkės pagrindinę mokyklą“.

**2. Šiuo metu esantis teisinis reguliavimas**

Rengiant sprendimo projektą buvo vadovaujamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.97 straipsnio 3 dalimi, Lietuvos Respublikos biudžetinių įstaigų įstatymo, 4 straipsnio 3 dalies 1 ir 4 punktais, 14 straipsniu, Lietuvos Respublikos švietimo įstatymo 44 straipsnio 2, 4, ir 6 dalimis, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, patvirtintų Mokyklų, vykdančių formaliojo švietimo programas, tinklo kūrimo taisyklių 11, 21 punktais, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl nuostatų, įstatų ar statutų įforminimo reikalavimų patvirtinimo“, Molėtų rajono savivaldybės bendrojo ugdymo mokyklų tinklo pertvarkos 2016–2020 metams bendruoju planu, patvirtintu Molėtų rajono savivaldybės tarybos 2016 m. kovo 31 d. sprendimu Nr.B1-61 „Dėl Molėtų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ir Molėtų rajono savivaldybės tarybos 2020 m. balandžio 30 d. sprendimu Nr.B1-76 „Dėl sutikimo reorganizuoti Molėtų r. Inturkės pagrindinę mokyklą“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą, būtų galima toliau vykdyti Molėtų r. Inturkės pagrindinės mokyklos reorganizavimo, prijungimo prie Molėtų pradinės mokyklos būdu, procedūras.

**4. Priemonės sprendimui įgyvendinti**

Molėtų rajono savivaldybės tarybos sprendimo priėmimas.

**5. Lėšų poreikis ir jų šaltiniai**

Lėšos atleidžiamų darbuotojų išeitinėms išmokoms bei Molėtų pradinės mokyklos nuostatų įregistravimui juridinių asmenų registre

**6. Vykdytojai, įvykdymo terminai**

Molėtų rajono savivaldybės Kultūros ir švietimo skyrius, Molėtų r. Inturkės pagrindinės mokyklos, Molėtų pradinės mokyklos direktoriai.